**אזג'יאן אליוסקי** (במקדונית: **Езѓан Алиоски**, באלבנית: **Ezgjan Aliu**; נולד ב-12 בפברואר 1992) הוא כדורגלן מקדוני המשחק בעמדות שחקן הכנף והמגן השמאלי באל-אהלי ובנבחרת מקדוניה הצפונית. ידוע גם בכינוי "ג'יאני".

כבעל רגל שמאל דומיננטית, משחק אליוסקי בדרך כלל כשחקן כנף שמאלי, אם כי הוא יכול לשחק גם בעמדות החלוץ, הקשר ההתקפי, בכנף ימין או כמגן שמאלי.

קריירת מועדונים
---------------

### תחילת הקריירה

אליוסקי הצטרף לאקדמיית הכדורגל של יאנג בויז ברן ב-2003, והחל את הקריירה שלו כמגן שמאלי בקבוצת המשנה של המועדון, במדיה שיחק 57 משחקים והבקיע ארבעה שערים. בינואר 2013 הוא הושאל לשפהאוזן מהליגה השווייצרית השנייה, לפני שעבר אליה בחוזה קבוע באוקטובר של אותה שנה, והבקיע ארבעה שערים ב-77 משחקים.

### לוגאנו

אליוסקי הושאל ללוגאנו בינואר 2016, וערך את משחק הבכורה שלו ב-13 בפברואר, בהפסד קבוצתו 1–2 לתון. אף על פי שהוחתם כמגן שמאלי, לקראת סיום עונת 2015/2016 הועבר על ידי מאמן לוגאנו, זדנאק זמאן, לעמדות הקשר ההתקפי מצד ימין והחלוץ. הוא הבקיע את שער הבכורה שלו במדי לוגאנו ב-11 במאי, בניצחון 0–4 על פ.צ. ציריך.

ביוני 2016 חתם על חוזה קבוע בלוגאנו. המאמן החדש של לוגאנו, אנדראה מאנצו, המשיך להשתמש בו בעמדות ההתקפה מתחילת העונה, ושערו הראשון בעונת 2016/2017 הובקע ב-30 ביולי, בניצחון 1–2 על יאנג בויז ברן, במסגרת המחזור השני של הליגה. אליוסקי הבקיע שבעה שערים בעשרת משחקיו הראשונים בקבוצה, וב-19 באפריל הבקיע שלושער בניצחון 2–4 על סיון.

אליוסקי המשיך להרשים, וסייע ללוגאנו לסיים את העונה במקום השלישי בליגת העל השווייצרית. באותה עונה הבקיע 16 שערים ב-34 משחקים וסיים במקום השלישי בטבלת מלך השערים של הליגה, מאחורי סיידו דומבייה (20 שערים) וגיום אוארו (18 שערים). בנוסף, סיים במקום השלישי גם בכמות הבישולים, עם 14 ב-34 משחקי ליגה.

### לידס יונייטד

#### עונת 2017/2018

ב-13 ביולי 2017 הצטרף אליוסקי ללידס יונייטד מהפוטבול ליג צ'מפיונשיפ, וב-6 באוגוסט ערך את הופעת הבכורה שלו במדי הקבוצה, בניצחון 2–3 מעל בולטון וונדררס, במהלכו גם בישל לכריס ווד את אחד השערים. לאחר בישול נוסף, הוא נבחר למצטיין במשחק הניצחון 0–2 על סנדרלנד ב-19 באוגוסט. ב-26 באוגוסט נבחר למצטיין במשחק פעם נוספת, לאחר שהבקיע את שערו הראשון במדי הקבוצה בניצחון 0–2 על נוטינגהאם פורסט, שנבחר ב-15 בספטמבר לשער החודש. בנובמבר 2017 הבקיע בכל ארבעת משחקי הקבוצה וזכה בתואר השחקן המצטיין של המועדון לחודש זה.

ב-16 באפריל 2018 היה אליוסקי לאחד מתוך ארבעה שחקני לידס שהיו מועמדים לתואר שחקן השנה של המועדון. ב-21 באפריל הבקיע את שער הניצחון, שהיה שערו השביעי באותה עונה, בדרבי של יורקשייר מול בארנסלי, שהסתיים בתוצאה 1–2. הוא סיים את העונה עם שבעה שערים וחמישה בישולים.

ב-5 במאי 2018 זכה אליוסקי בתואר שער העונה, שהובקע במשחק מול נוטינגהאם פורסט, בטקס השנתי שערכה לידס יונייטד לציון סיום העונה.

#### עונת 2018/2019

ב-11 באוגוסט 2018 הבקיע אליוסקי את שערו הראשון לעונת 2018/2019, בניצחון 1–4 על דרבי קאונטי, וגם בישל את השער השני במשחק.

הוא פתח את העונה בעמדת שחקן הכנף השמאלי או הימני, אך לאחר פציעתו של בארי דאגלס, הוסט לעמדת המגן השמאלי, זכה לשבחים על הופעותיו והותיר את דאגלס על הספסל גם לאחר שזה חזר לכשירות. הוא הצטיין בתפקידו באגף השמאלי לכל אורך 2019, הבקיע שערים נגד סטוק סיטי, בולטון וונדררס ו-ווסט ברומיץ' אלביון, והעלה את מאזן הכיבושים שלו לשבעה בעונת 2018/2019, עד אשר ב-22 באפריל הוחלף לאחר 12 דקות כתוצאה מקרע במיניסקוס והחמיץ את שארית העונה, כולל שלבי הפלייאוף.

במהלך עונת 2018/2019 שיחק אליוסקי 47 משחקים בכל המסגרות והבקיע שבעה שערים. לאחר שסיימה את העונה במקום השלישי בליגה והחמיצה את ההעפלה האוטומטית לפרמייר ליג כתוצאה מההפסד לוויגאן את'לטיק ב-19 באפריל, הוגרלה לידס לשחק בפלייאוף מול דרבי קאונטי, שסיימה את הליגה במקום השישי, בעוד אליוסקי כבר סיים את העונה בשל פציעתו. לידס ניצחה את המשחק הראשון שהתקיים בפרייד פארק בתוצאה 0–1, אך במשחק השני, שהתקיים באלנד רואד, הפסידה 2–4, ו-3–4 בסיכום שני המשחקים. לידס הודחה ודרבי קאונטי עלתה לגמור מול אסטון וילה.

#### עונת 2019/2020

ב-24 באוגוסט 2019 הוא הבקיע את שערו הראשון לעונת 2019/2020, בניצחון 0–3 על סטוק סיטי. לאחר עצירת עונת הכדורגל בבריטניה במרץ 2020 בשל התפרצות נגיף הקורונה, התחדשו המשחקים ביוני, ולידס הצליחה להעפיל לפרמייר ליג בפעם הראשונה לאחר 16 שנה, ובנוסף זכתה גם באליפות הצ'מפיונשיפ. לאליוסקי היה חלק חשוב בהישג, כאשר הבקיע שערים קריטיים ושינה מהלכי משחקים.

#### עונת 2020/2021

אליוסקי שיחק את משחקו הראשון בפרמייר ליג ב-19 בספטמבר 2020, כאשר נכנס כמחליף בדקה ה-70 במקומו של פטריק במפורד בניצחון 3–4 על פולהאם. שלושה ימים לאחר מכן פתח במשחק במסגרת הסיבוב השני של גביע הפוטבול ליג מול הול סיטי, והבקיע את שער השוויון בתוספת הזמן שהסתיים בתוצאה 1-1. עם תום הזמן החוקי נערכו בעיטות הכרעה, בהן ניצחה הול סיטי 8–9 ועברה לשלב הבא, כשאליוסקי היה אחד משני שחקני לידס שהחמיץ את ניסיון הבעיטה שלו. הוא פתח לראשונה בהרכב של לידס במשחק מול מנצ'סטר סיטי ב-5 באוקטובר שהסתיים בתוצאה 1-1, מכיוון שג'ק האריסון המושאל ממנצ'סטר, לא יכול היה להשתתף במשחק מול קבוצת האם שלו. ב-16 בדצמבר הבקיע את שער הבכורה שלו בפרמייר ליג, בניצחון קבוצתו 2–5 על ניוקאסל יונייטד. ב-29 בדצמבר, במשחק בו ניצחה לידס יונייטד את וסט ברומיץ' אלביון בתוצאה 0–5, הבקיע את שערו השני בפרמייר ליג ואף נבחר לשחקן המצטיין מטעם ה-BBC.

במרץ 2021 החלו דיווחים על מעבר אפשרי של אליוסקי לגאלאטסאריי בסיום העונה, דבר שעורר כעס בקרב אוהדי לידס. בסיום עונת 2020/2021 הציעה הנהלת לידס לאליוסקי חוזה חדש, אך הצדדים לא הגיעו להסכמות והשחקן עזב את המועדון לאחר ארבע שנים.

### אל-אהלי

ב-29 ביולי 2021 חתם אליוסקי באל-אהלי מליגת העל הסעודית.

### השאלה לפנרבחצ'ה

ב-2 באוגוסט 2022 הושאל לפנרבחצ'ה מליגת העל הטורקית עד סיום העונה.

קריירה בינלאומית
----------------

אליוסקי, שהיה יכול לשחק עבור נבחרת מקדוניה הצפונית (שנקראה בעבר הרפובליקה היוגולסבית לשעבר של מקדוניה), או נבחרת אלבניה בשל מוצאו, בחר לייצג את המדינה בה נולד, מקדוניה הצפונית. לאחר ששיחק בכל הנבחרות הצעירות, ערך אליוסקי את הופעת הבכורה שלו בנבחרת הבוגרת של מקדוניה ב-11 באוקטובר 2013, במשחק מול ויילס.

שערו הבינלאומי הראשון נכבש נגד אלבניה ב-5 בספטמבר 2016, במסגרת משחקי מוקדמות מונדיאל 2018. תחילה שיחק בעיקר בעמדת המגן השמאלי, ובעקבות השינוי בעמדות בהן שיחק במסגרות המועדונים הוסט לעמדות התקפיות יותר גם בנבחרת.

ב-12 בנובמבר 2020 היה שותף להעפלתה הראשונה בהיסטוריה של נבחרת מקדוניה הצפונית לטורניר גדול, יורו 2020, לאחר ניצחון 0–1 על נבחרת גאורגיה.

במאי 2021 נכלל אליוסקי בסגל הסופי לקראת יורו 2000, שנדחה בשנה בשל מגפת הקורונה. הוא היה מעורב בתקרית במהלך המשחק הראשון בטורניר מול אוסטריה. מיד לאחר שהבקיע שער לזכות קבוצתו, התעמת מרקו ארנאוטוביץ' מאוסטריה (חצי סרבי במוצאו) עם שחקני צפון מקדוניה (האלבנים במוצאם), אגזון בייטולאי ואליוסקי, והשמיע כלפיהם הערה גזענית בסרבית. מאוחר יותר התנצל ארנאוטוביץ' על התקרית, אך כתוצאה מכך הורחק על ידי אופ"א מהמשחק הבא בטורניר, מול הולנד.

סטטיסטיקות קריירה
-----------------

נכון ל-29 באפריל 2023

| מועדון | עונה | ליגה | גביע | גביע הליגה | אחר | סה"כ |
| --- | --- | --- | --- | --- | --- | --- |
| ליגה | הופעות | שערים | הופעות | שערים | הופעות | שערים | הופעות | שערים | הופעות | שערים |
| שפהאוזן (השאלה) | 2013/2014 | הליגה השווייצרית השנייה | 26 | 2 | 1 | 0 | — | — | 27 | 2 |
| שפהאוזן | 2014/2015 | 35 | 2 | 1 | 0 | — | — | 36 | 2 |
| 2015/2016 | 16 | 0 | 1 | 0 | — | — | 17 | 0 |
| סה"כ | 77 | 4 | 3 | 0 | — | — | 80 | 4 |
| לוגאנו (השאלה) | 2015/2016 | ליגת העל השווייצרית | 16 | 3 | 2 | 0 | — | — | 18 | 3 |
| לוגאנו | 2016/2017 | 34 | 16 | 2 | 1 | — | — | 36 | 17 |
| סה"כ | 50 | 19 | 4 | 1 | — | — | 54 | 20 |
| לידס יונייטד | 2017/2018 | פוטבול ליג צ'מפיונשיפ | 42 | 7 | 0 | 0 | 3 | 0 | 0 | 0 | 45 | 7 |
| 2018/2019 | 44 | 7 | 1 | 0 | 2 | 0 | 0 | 0 | 47 | 7 |
| 2019/2020 | 39 | 5 | 1 | 0 | 1 | 0 | 0 | 0 | 41 | 5 |
| 2020/2021 | פרמייר ליג | 36 | 2 | 1 | 0 | 1 | 1 | 0 | 0 | 38 | 3 |
| סה"כ | 161 | 21 | 3 | 0 | 7 | 1 | 0 | 0 | 171 | 22 |
| אל-אהלי | 2021/2022 | ליגת העל הסעודית | 28 | 6 | 2 | 0 | 0 | 0 | 0 | 0 | 30 | 6 |
| פנרבחצ'ה (השאלה) | 2022/2023 | ליגת העל הטורקית | 17 | 1 | 1 | 0 | 0 | 0 | 8 | 0 | 26 | 1 |
| סה"כ בקריירה | 333 | 51 | 13 | 1 | 7 | 1 | 8 | 0 | 359 | 53 |

1. ↑  משחקים במסגרת עונת 2022/2023 בליגה האירופית

תארים
-----

### קבוצתיים

לידס יונייטד
* פוטבול ליג צ'מפיונשיפ (1): 2019/2020

### אישיים

* שער החודש של הפוטבול ליג צ'מפיונשיפ: אוגוסט 2017
* שער העונה של לידס יונייטד: 2017/2018

קישורים חיצוניים
----------------

ויקישיתוף מדיה וקבצים בנושא **אזג'יאן אליוסקי** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* יעקב זיו, פאנדב, הדור הבא: העלייה המטאורית של אזגיאן אליוסקי, באתר ספורט 1, 2 בספטמבר 2017

הערות שוליים
------------

1. ↑  Ezgjan Alioski, *Soccerway*
2. 1 2 3  Ezgjan Alioski, *Macedonianfootball.com*
3. ↑  Ezgjan Alioski - Der Phönix aus Schaffhausen, *Swiss Football League*. 9 October 2013
4. ↑  Olly Dawes, ReportT: Leeds Must Move Quickly for Ezgjan Alioski as Basel Lurk, Atalanta Also Keen, *HITC*. 22 June 2017
5. ↑  Classement des buteurs - 2016/17, *Swiss Football League - SFL*. (in French)
6. 1 2  Alioski Becomes Number Nine, *Leeds United*. 13 July 2017
7. ↑  Report: Bolton Wanderers 2–3 Leeds United, *Leeds United*. 6 August 2017
8. ↑  Sunderland 0-2 Leeds recap, *Sky Sports*. 19 August 2017
9. ↑  Winger Alioski nets August Goal of the Month award, *Yorkshire Evening Post*. 15 September 2017
10. ↑  Louis Erard: Ezgjan Alioski Named Player of the Month, *Leeds United*
11. ↑  Cast Your Vote for the Player of the Year Awards, *Leeds United*. 25 April 2018
12. ↑  Leeds United 2 Barnsley 1: Tom Pearce lights up Elland Road derby, *Yorkshire Post*. 23 April 2018
13. ↑  Leeds United: 2017-18 (Championship), *Sports Mole*
14. ↑  Championship 2017/2018 » Assists, *worldfootball.net*
15. ↑  Player of the Year 2018 Winners, *Leeds United*. 5 May 2018
16. ↑  Brendon Mitchell, Derby County 1–4 Leeds United, *BBC Sport*. 11 August 2018
17. ↑  Joe Urquhart, Gjanni Alioski relishing familiar full-back role under Marcelo Bielsa at Leeds United, *Yorkshire Evening Post*. 8 March 2019
18. ↑  Ezgjan Alioski: Leeds United winger to miss rest of the season, *BBC Sport*. 23 April 2019
19. ↑  Leeds 1 Wigan 2, *BBC Sport*. 19 April 2019
20. ↑  Leeds United 2–4 Derby County (Derby win 4–3 on agg), *BBC Sport*. 15 May 2019
21. ↑  Stoke City 0 Leeds 3, *BBC Sport*. 24 August 2019
22. ↑  Championship: Leeds United promoted to Premier League after 16-year absence, *BBC Sport*. 17 July 2020
23. ↑  Leeds 4-3 Fulham, *BBC Sport*. 19 September 2020
24. ↑  Leeds United 1-1 Hull City (Hull City win 9-8 on penalties), *BBC Sport*. 16 September 2020
25. ↑  Leeds United 1-1 Manchester City, *BBC Sport*. 3 October 2020
26. ↑  Saj Chowdhury, Leeds United 5 Newcastle United 2, *BBC Sport*. 16 December 2020
27. ↑  Jonathan Jurejko, West Bromwich Albion 0 Leeds United 5, *BBC Sport*. 29 December 2020
28. ↑  Ex-Leeds chairman understands fans’ anger over Ezgjan Alioski Galatasaray transfer links as Trevor Sinclair leaps to his defence, *talkSPORT*. 24 March 2021
29. ↑  Thank You Ezgan Alioski, *Leeds United*. 5 July 2021
30. ↑  Phil Hay, Ezgjan Alioski signs for Al-Ahli after Leeds exit, *The Athletic*. 29 July 2021
31. ↑  Welcome Ezgjan Alioski, *Fenerbahce*. 2 August 2022
32. ↑  Georgia 0 North Macedonia 1, *BBC Sport*. 12 November 2020
33. ↑  Damien Charles Lucas, Is this the reason for West Ham target Marko Arnautovic's furious goal celebration towards Leeds man at Euro 2020?, *Hammers.news*. 14 June 2021
34. ↑  Arnautovic says he is ‘not a racist’ and apologises after North Macedonia clash, *The Athletic*. 14 June
35. ↑  AB: Austria v North Macedonia, Disciplinary matters
Updates, *UEFA.com*. 16 June 2021

| **נבחרת מקדוניה הצפונית – יורו 2020** |
| --- |
| 1 דימיטרייבסקי • 
2 בייטולאי • 
3 זייקוב • 
4 ריסטבסקי • 
5 אדמי • 
6 מוסליו • 
7 טריצ'קובסקי • 
8 אליוסקי • 
9 טרייקובסקי • 
10 פאנדב • 
11 חסאני • 
12 יאנקוב •
13 ס. ריסטובסקי • 
14 ולקובסקי •
15 קוסטדינוב •
16 ניקולוב •
17 בארדי •
18 סטויאנובסקי •
19 ולקוסקי •
20 ספירובסקי •
21 אלמאס •
22 שישקובסקי •
23 רדסקי •
24 אברמובסקי •
25 צ'ורלינוב •
26 מ. ריסטובסקי •
מאמן: אנגלובסקי | מקדוניה הצפוניתמקדוניה הצפונית |